ΓΡΑΠΤΗ ΕΡΩΤΗΣΗ E-2050/02

υποβολή: Olivier Dupuis (NI) προς την Επιτροπή

(10 Ιουλίου 2002)

Θέμα: Σύλληψη Θιβετιανών στο Νεπάλ

Σύμφωνα με το Τμήμα Μεταναστών του Νεπάλ, δώδεκα Θιβετιανοί (εκ των οποίων οι Choeyang Dorje, 30 ετών, Palden Cyatso, 32 ετών, Tenzin Yangzom και το 4 μηνών βρέφος της, καθώς και οι μοναχοί Sonam Lama και Sechya Lama) κρατούνται στη φυλακή Dili Bazaar και ένας δέκατος τρίτος Θιβετιανός (ο μοναχός Heruka) στη φυλακή Khar του Κατμαντού, όπου εκτίουν ποινή 10 ετών, επειδή εντοπίστηκαν να διαμένουν παράνομα στο Νεπάλ.

Οι συλλήψεις αυτές φαίνεται να απορρέουν εκ του γεγονότος ότι ο άτυπος διακανονισμός μεταξύ της κυβέρνησης του Νεπάλ και της Ύπατης Αρμοστείας των Ηνωμένων Εθνών για τους πρόσφυγες εγγυάται μια απολύτως ασφαλή διέλευση ανάμεσα στο Νεπάλ και στην Κίνα για όσους Θιβετιανούς εγκαταλείπουν την Κίνα, γεγονός, όμως, το οποίο δεν ισχύει για τους Θιβετιανούς που διακινούνται στην αντίθετη κατεύθυνση, με άλλα λόγια για όσους επιθυμούν να επιστρέψουν στο Θιβέτ. Η απαγόρευση αφορά περίπου 3 000 Θιβετιανούς, οι οποίοι ολοκληρώνοντας τις σπουδές τους στην Ινδία, σκοπεύουν να επιστρέψουν στο Θιβέτ.

Τα πρόστιμα που καταδικάστηκαν να πληρώσουν οι δεκατρείς κρατούμενοι κυμαίνονται από 1 584 έως 2 666 δολάρια. Η καταβολή τους επιτρέπει να αποφύγουν τη φυλάκιση, το ύψος τους, ωστόσο, παραπέμπει, εμφανέστατα, σε σκλήρυνση της στάσης των αρχών του Νεπάλ, καθώς τα πρόστιμαπερβαίνουν τις συνήθεις οικονομικές δυνατότητες των ατόμων αυτών.

Η Επιτροπή έχει ενημερωθεί σχετικά με αυτές τις συλλήψεις και με την απόφαση των αρχών του Νεπάλ να αντιμετωπίσουν με τέτοια μέσα την κατάσταση των εξόριστων Θιβετιανών, οι οποίοι διέρχονται από το έδαφος του Νεπάλ κατά την επιστροφή τους στοπό κινεζική κατοχή έδαφος του Θιβέτ·

Αν ναι, ποιες πρωτοβουλίες έλαβε η Επιτροπή προκειμένου να επιτρέψει στους δεκατρείς προαναφερθέντες Θιβετιανούς να αποφυλακιστούν και, γενικότερα, να αποφευχθεί κάθε εμπόδιο στη διέλευση των Θιβετιανών από το Νεπάλ·

Απάντηση του κ. Patten εξ ονόματος της Επιτροπής

(2 Αυγούστου 2002)

Η Επιτροπή θα ήθελε να πληροφορήσει το Αξιότιμο Μέλος του Κοινοβουλίου για τα αποτελέσματα της αίτησής της σχετικά με τη σύλληψη και κράτηση των Θιβετιανών που διέρχονται από το Νεπάλ.

Στις 12 Ιουλίου 2002, οι επικεφαλής των αποστολών της Ένωσης στο Κατμαντού γνωστοποίησαν στοπουργείο Εξωτερικών (Joint Secretary Acharya) την ανησυχία τους για τη μεταχείριση πουπέστησαν οι Θιβετιανοί οι οποίοι διέρχονταν από το Νεπάλ προερχόμενοι από την Ινδία.

Με την ευκαιρία αυτή, τοπουργείο Εξωτερικών ενημέρωσε τους επικεφαλής της αποστολής σχετικά με τη δημιουργία μιας ad hoc διυπουργικής επιτροπής για την ταχεία εξεύρεση μιας ικανοποιητικής λύσης.

Στο μεταξύ, οι Ηνωμένες Πολιτείες έκαναν ανάλογο διάβημα προς τον πρωθυπουργό κ. Deuba.

Oι επαφές μεταξύ της Επιτροπής και του τοπικού γραφείου της Ύπατης Αρμοστείας των ΗΕ για τους Πρόσφυγες επιβεβαίωσαν την ύπαρξη μιας άγραφης συμφωνίας χάρη στην οποία οι Θιβετιανοί μπορούν να διέλθουν από το Νεπάλ με προορισμό την Ινδία έχοντας το καθεστώς του person of concern. Η συμφωνία αυτή δεν εφαρμόζεται στα άτομα τα προερχόμενα από την Ινδία, δεδομένου ότι η Ύπατη Αρμοστεία αδυνατεί να διαπραγματευθεί με τις τρεις εμπλεκόμενες χώρες (Ινδία, Νεπάλ και Κίνα) τις λεπτομέρειες επιστροφής των Θιβετιανών στον αρχικό προορισμό τους.

Η Επιτροπή είναι διατεθειμένη ναποστηρίξει κάθε μεταγενέστερη πρωτοβουλία η οποία θα μπορούσε να διευκολύνει τηνιοθέτηση μιας πιο ευέλικτης προσέγγισης εκ μέρους των αρχών του Νεπάλ, στο πλαίσιο της τοπικής νομοθεσίας, λαμβανομένων συγχρόνωςπόψη όλων των ανθρωπιστικών πτυχών καθώς και του σεβασμού των ανθρωπίνων δικαιωμάτων.

Η αντιπροσωπεία της Επιτροπής και οι επιτόπου εκπρόσωποι των κρατών μελών παρακολουθούν από κοντά την εξέλιξη τηςπόθεσης αυτής, ελπίζοντας σε μια δίκαιη απόφαση εκ μέρους της κυβέρνησης.

Το Αξιότιμο Μέλος του Κοινοβουλίου θα ενημερωθεί το ταχύτερο δυνατό για τη συνέχεια που θα δοθεί στηνπόθεση αυτή.